ועדת הכספים, כנסת 17, פרוטוקול מספר 4, 2006-04-24 00:00

יעקב ליצמן: הנושא הבא:

בועז סופר: מדובר בתיקון של תעריף המכס.

בועז סופר: צו תעריף המכס זה הספר שמכיל את כל שיעורי המס הכלליים, הוראות והנחיות לגבי ייבוא וייצוא מקומי.

בועז סופר: בתוך תעריף המכס יש אסופה של כל מה שמיובא או מיוצר בישראל, ולכן כל שינוי שאנחנו עושים בשיעורי המס או המכס או מסי קנייה חייב להופיע בצו תעריף המכס.

בועז סופר: לכן אנחנו מבקשים לתקן את צו תעריף המכס.

בועז סופר: הנושא הוא התאמה לתקינה האירופית.

בועז סופר: משרדי האוצר והתחבורה מינו ב- 1999 ועדה ליישום של התאמה בין התקינה האירופית לבין התקינה הישראלית.

בועז סופר: הכוונה בתקינה היא איך נקבע מה זה רכב פרטי.

בועז סופר: באיחוד האירופי זה נקרא "רכב נוסעים"; איך נקבע רכב מסחרי; מה המשקל הכולל של משאית, מה ההספק של אופנוע - כל מה שמסדיר גם את רישיונות הרכב וגם את רישיונות הנהיגה.

בועז סופר: לצערנו, רשיונות הנהיגה ורשיונות הרכב במדינת ישראל אינם תואמים: הרישיון ברכב פרטי אינו תואם בהכרח לרישיון הנהיגה ברכב פרטי.

בועז סופר: לכן ב- 1999 מונתה ועדה שישבה על המדוכה כמעט 3 שנים, והביאה ליישום כמעט מלא של התקינה האירופית לקבל את זה לתוך התקינה המקומית – הן לגבי תקנות התעבורה מבחינת רשיונות רכב, הן לגבי תקנות התעבורה מבחינת רשיונות נהיגה, והן לגבי הגדרות שלנו מה זה רכב פרטי ומה זה רכב מסחרי.

בועז סופר: אנחנו כמובן רוצים להיות מתואמים עם משרדי האוצר והתחבורה כדי שלא אחד יגיד שזה מסחרי והשני יגיד שזה פרטי.

בועז סופר: ועדת הכלכלה אישרה לפני שנה וחצי כבר עם תחולה עתידית לינואר 2007 מכיוון שזה דורש היערכות נכבדת מאוד מצד משרדי הממשלה והן מצד היבואנים שצריכים להתאים עצמם לתקנות החדשות.

בועז סופר: בדצמבר 2005, לפני כחמישה חודשים פרסמנו והבאנו לאישור הוועדה צו שמתאים את ההגדרות: מה זה משקל כולל, מה זה שנת ייצור, מה זה נפח מנוע, מה זה רכב פרטי ומה זה רכב מסחרי.

בועז סופר: ההשלכות לגבי המיסוי הן זניחות ביותר, גם מכיוון שאנחנו נמצאים בתהליך של הפחתת מסי הקנייה.

בועז סופר: בדצמבר 2005 הוועדה ומשרד התחבורה ביקשו מאתנו לערוך מספר תיקונים, ולכן עשינו פה מקצה, ומביאים את זה בשידור חוזר לוועדה.

בועז סופר: זה פחות או יותר הנוסח שאושר, רק כמובן התאמנו את עצמנו יותר לתקינה האירופית.

בועז סופר: אני רוצה להיות זהיר: השלכות המיסוי הן זניחות ביותר עד אפסיות.

בועז סופר: ייתכן מצב שכלי רכב מסוימים לא יוגדרו כרכב מסחרי, אלא כרכב פרטי, ולכן ייתכן שהמס עליהם יהיה קצת יותר גדול.

בועז סופר: אבל אני מזכיר – שיעורי המס בירידה.

שלום שמחון: יש פה משהו על רכב חקלאי?

בועז סופר: לא משהו שקשור למיסוי.

בועז סופר: אתה מדבר על הטרקטורונים?

בועז סופר: זה לא פה.

חיים אורון: בסוף דברי ההסבר אתה מזכיר את מה שאמרת עכשיו, אבל יכול להיות שיש מקרים שרכב יירשם כרכב פרטי אף על פי שהוא רכב מסחרי.

חיים אורון: כולנו יודעים שיש פה אחר-כך תור של אנשים שאומרים שדפקו אותם.

חיים אורון: מה מסתתר מאחורי האמירה הזאת?

בועז סופר: ההתאמה צריכה להיות פר רכב ספציפי שעדיין לא הגיע לארץ.

בועז סופר: אני אתן דוגמה אפשרית: מיני ואן מדגם מאזדה MPV מוגדרת היום כרכב מסחרי- -

אביגדור יצחקי: כל העניין הזה הוא על מס קנייה או גם להגדרה של שווי רכב ודברים מהסוג הזה?

בועז סופר: עכשיו לא מדברים על שווי הרכב, רק על מס קנייה.

ראובן ריבלין: האם יצטרכו לחזור לוועדה כדי לאשר רכב מסחרי?

בועז סופר: לא.

ראובן ריבלין: זאת אומרת שהיום אתה יכול לעשות את זה באופן גורף על-פי התקנות שאנחנו מאשרים.

בועז סופר: בוודאי.

בועז סופר: באים למשרד התחבורה ומאשרים האם רכב מוגדר כרכב פרטי או מסחרי, לפי התקנות.

בועז סופר: בינואר 2007 יהיו התקנות החדשות.

בועז סופר: היום, על-פי התקינה האירופית, רכב שהיה מוגדר כרכב מסחרי כמו מאזדה MPV שברור לכולם שזה רכב נוסעים ולא רכב מסחרי, יכול להיות מוגדר כרכב נוסעים.

שלום שמחון: למה "יכול להיות"?

שלום שמחון: למה אי-אפשר לקבל רשימה- - - ועדת הכלכלה אישרה תקנות מסוימות- - - בתוך הדבר הזה נכנסו 4 סוגי רכב שעכשיו המיסוי עליהם עולה?

בועז סופר: אני עונה שוב.

בועז סופר: לא שאני לא יודע.

בועז סופר: אם מאזדה MPV תגיע סביר להניח שהיא תוגדר כרכב נוסעים.

בועז סופר: אבל יכול להיות שגם אם הרכב הזה יוגדר אחרת, היצרן יתנהג אחרת עם היבואן, ואז המחיר בכלל לא יעלה.

בועז סופר: אני מזכיר לכם שבינואר 2007 יש הפחתה נוספת של מס הקנייה.

בועז סופר: לכן גם אם זה יקרה לא בטוח שזה יושפע בכלל.

ראובן ריבלין: ב- 2010- -

בועז סופר: ב- 2010 בוודאות אין שום הבדל.

ראובן ריבלין: אבל מדברים בין 2007 ל- 2010.

בועז סופר: אז אני עונה.

בועז סופר: על טנדר אין שום שינוי במאה אחוז; על רכב מסחרי כמו פורד טרנזיט אין שום שינוי – על זה אני יודע להיות נחרץ והחלטי.

בועז סופר: רכב שמשמש להסעת נוסעים – אין שום שינוי.

בועז סופר: האפשרות היא שיהיו שינויים במיני-ואנים.

בועז סופר: גם רכב שמורכבים עליו כל מיני מותקנים על הגג יכול להיות מוגדר כרכב מסחרי, וברגע שהמותקנים מוסרים הוא יוגדר כרכב פרטי.

בועז סופר: היום יש הבדלים במיסוי בין מיני ואן שגובהו עד 1.74 מ' לבין מיני-ואן שגובהו 1.75 מ'.

בועז סופר: בכך תבוטל האפליה בין שני רכבים כאלה כשברור שאין שום סיבה להפלות ביניהם.

בועז סופר: זה גם עודד "תכנוני מס": הגביהו קצת את הרכב- -

חיים אורון: תאמין לי שכל הג'יפים האלה ישלמו מס- -

בועז סופר: על ג'יפים משלמים כבר היום.

בועז סופר: אנחנו כבר מתאימים את עצמנו למה שכבר אושר בוועדת הכלכלה ובאיחוד האירופי.

בועז סופר: ברשותכם, היועצת המשפטית שלנו איריס ויינברגר תוסיף משפט.

איריס ויינברגר: בצו תעריף המכס התקנות תאמו את תקנות התעבורה הישנות.

איריס ויינברגר: לכן יש כל מיני קריטריונים של משקל ושל גובה, שהם מראש בעייתיים.

איריס ויינברגר: המטרה של התעריף הזה היא קודם כל ליצור אחידות עם התקנות של משרד התעבורה,דהיינו שההגדרות יתאימו לתקינה האירופית.

איריס ויינברגר: הרעיון הוא לפשט את זה כדי שיהיה כתוב ברישיון הרכב של האזרח שזה רכב מסחרי, ותהיה לו שקיפות, והוא לא יצטרך לחפש את הפרט הספציפי בתעריף המכס, ולא לדעת אם הרכב הוא מסחרי או פרטי, כמו מקרים שהיו בשנים האחרונות, שקיבלו אישור מסוים ממשרד התחבורה והמיסוי לא תאם את האישור.

איריס ויינברגר: בעקבות זה יכולה להיות העלאה מסוימת של מס על אותם רכבים שמוגדרים היום מסחריים, ובעקבות התקינה האירופית גם משרד התחבורה יגדיר אותם כרכבים פרטיים.

ראובן ריבלין: אז תסבירי, אילו נקנה ב- 2002 רכב שהיה מוגדר מסחרי - -

איריס ויינברגר: אין לזה שום השלכה - -

קריאה: רק ב- 2007.

בועז סופר: רק חדש.

יעקב ליצמן: מי בעד צו תעריף המכס והפטורים ומס קנייה על טובין (תיקון מס' 8), התשס"ו-2006.

יעקב ליצמן: בעד – פה אחד.

יעקב ליצמן: אושר.

ראובן ריבלין: מ- 9 בינואר 2007 יחול רטרואקטיבית לגבי אותם רכבים - - - ?

איריס ויינברגר: לא.

איריס ויינברגר: אין רטרואקטיבית.

ראובן ריבלין: הצו הוא מ- 2007.

ראובן ריבלין: ברור לי שב- 2007 משנים את מס הקנייה.

ראובן ריבלין: הוא יחול רק על מי ששילם, לא יגבו ממנו רטרואקטיבית.

ראובן ריבלין: לעומת זאת יכולים לשנות בהגדרה רכב מסחרי ולהפוך אותו לרכב פרטי, ואז חלות עליו כל אותן ההנחות שהיו לו במס הכנסה ובמקומות אחרים- -

בועז סופר: זה לא נכון.

ראובן ריבלין: האם אתה יכול לשנות רטרואקטיבית רכב שנרכש כמסחרי ולהפוך אותו לפרטי?

בועז סופר: לא.

בועז סופר: היום אין שום - - - לעניין הכרה בהוצאות על רכב פרטי ורכב מסחרי.

בועז סופר: לכן זה לא משנה, אני יכול להגדיר אותו "מסחרי" או "פרטי" עד 3.5 טון.

בועז סופר: זקיפת ההטבה נקבעת לפי קבוצת המחיר שכבר קבועה ברישיון הרכב.

בועז סופר: לכן לעניין - - - זה כבר התקזז – כן או לא; עניין שווי השימוש יש ברישיון הרכב; עניין מס הקנייה – אמרנו שבוודאי שאין; ועניין הכרה בהוצאות, מכיוון ששניהם זהים זה לא משנה איך נגדיר אותם.

בועז סופר: לכן לשאלתך, אין שום יישום רטרואקטיבי, אפילו לא פרומיל.

יעקב ליצמן: ברשותכם, אני רוצה לעבור לסעיף הבא.